alexandrainst/scandi-wiki huggingface dataset:
Franz Neumann

Franz Lepold Neumann (1900–1954) var en tysk-amerikansk statsviter og jurist. Han er særlig kjent for boka Behemoth: The Structure and Practice of National Socialism (1942, utvidet utgave 1944) hvor han skildret Nazi-Tyskland som en sterk konflikt mellom alle sider av diktaturet hvorpå kun Hitlers autoritet klarte å holde regimet sammen. Neumann mente at Nazi-Tyskland knapt nok var en stat fordi regimet var altfor fragmentert. Behemoth var epokegjørende ifølge Krohg. Neumann og kollegaen Otto Kirchheimer mente det var en kontinuitet i tysk historie før og etter 1933, mens Max Horkheimer og Theodor Adorno mente at 1933 var et fundamentalt brudd.

Neumann etablerte seg som advokat i Berlin før han i 1933 ble satt i konsentrasjonsleir. Han ble etter kort tid løslatt og dro til London hvor han tok en doktorgrad. I 1936 kom han til Columbia University i New York der han etablerte seg ved den ny-marxistiske Frankfurterskolen i eksil sammen med blant andre Max Horkheimer, Erich Fromm og Theodor Adorno. Innenfor dette miljøet bidro han særlig til analyse av nazismen og fascismen. Han var uenig med Friedrich Pollock som mente at fascismen var et nytt, krisefritt og altomfattende «statskapitalistisk» system. I 1936 tok han initiativ til en rekke forelesninger på Columbia som ble et punkt på veien mot Behemoth. Under krigen arbeidet han i det amerikanske utenriksdepartmentet og i OSS. Sommeren 1945 dro han til det okkuperte Tyskland som den første forskningsleder ved Nurnberg-domstolen. I 1948 vendte han tilbake til Columbia som professor i statsvitenskap. I 1940-årene var Neumann mistenkt for medvirkning til spionasje for Sovjetunionen, men ble frikjent. Han omkom i en bilulykke i Sveits 2. september 1954.

Neumanns arbeider var en viktig inspirasjon for Hannah Arendt. Betegnelsen «rasistisk imperialisme» (race-imperialism) skriver seg fra Neumanns bok Behemoth.

Referanser 

Tyske jurister
Tatami

er en tradisjonell japansk matte, eller snarere en ubøyelig gulvenhet som vanligvis er cirka 90x180 cm og 6 cm tykk. I nesten 800 år har disse målene vært standard i Japan. Størrelsen anses passende for to personer som sitter, eller én person som ligger. Rom dimensjoneres for å nøyaktig romme et visst antall tatamimatter. Man oppgir ofte boarealet i antall tatamimatter snarere enn i kvadratmeter. Det finnes også halvmatter på 90x90 cm.

Matten har en innebygd treramme som gir stabilitet. Overflaten består av vevde rishalmstrå som alle ligger i samme retning og danner et mønster omtrent som fingrene når man folder sine hender. Ingen stråender stikker ut noe sted. I moderne matter kan også andre materialer inngå.

Tatamimatten er mykt fjærende å gå på. Den gir varmeisolering om vinteren og en viss svalhet om sommeren. Man går aldri på den med harde sko, men gjerne barfot eller med myke mokasiner. 

Om en matte skades, kan man lett løfte den bort og legge inn en ny. Den anvendes som gulvbelegg i japanske hverdagsrom og soverom, men også som underlag for kampsport.

Kilder 

Japansk kultur
Tepper
arkitektur i Japan
Japanske ord og uttrykk
Great Wall Motors

Great Wall Motor Company Limited (长城汽车|長城汽車 Chángchéng Qìchē) er en kinesisk bilfabrikant i Baoding etablert i 1976. Great Wall er en privateiet virksomhet og den er børsnotert på Hong Kong Stock Exchange. Virksomheten er navngitt etter Den kinesiske mur. Siden 2010 har virksomheten vært Kinas største fabrikant av SUV-er.

I 2010 er produksjonskapasiteten beregnet til 500.000 enheter årlig, men salget falt til færre enn 400.000 enheter (tett på 0,2 % av markedet). Eksporten forble en mindre andel av salget med litt under 50.000 enheter. I 2010 var Great Wall Haval H-serien den nest mest solgte SUV-en i Kina.. H-serien omfatter teknisk sett Great Wall Haval H3 og Great Wall Haval H5.

Historie 

Fra etableringen i 1976 produserte Great Wall kun pickups. De første sedaner ble først produsert i 2008 på grunn av manglende lisens. Virksomheten ble markedsledende innen pickup omkring 1998.

Virksomheten ble som den første privateiede bilfabrikant børsnotert på Hong Kong Stock Exchange den 15. desember 2003.

Eksport 
Great Wall gikk inn på det europeiske marked i 2006, med salg av mindre varevogner.  Samme år eksporterte virksomheten til omkring 60 land, blant annet Australia, Syd-Afrika og Russland. Per 2010 er det den eneste kinesiske fabrikant som selger i EU; imidlertid kun nyttekjøretøyer da disse er unntatt fra EUs sikkerhetskrav, som Great Wall enda ikke lever opptil.

Produksjonsfasiliteter 

Great Wall venter å åpne en ny fabrikk innen 2015 i Tianjin. Det betyr at produksjonskapasiteten utvides med 250.000 enheter. Når ytterligere en fabrikkslinje ventes åpnet i Baoding i 2013, så utvides kapasiteten med ytterligere 500.000 enheter årlig. 

I 2011 åpnet en ny fabrikk i Lovetj i Bulgaria, med en produksjonskapasitet på 50.000 enheter årlig. Det skjedde i samarbeid med lokale Litex Motor

Referanser

Eksterne lenker 
 Official website
 Official Australian website
Etableringer i 1976
Kinesiske bilprodusenter
Periphery

Periphery er et progressiv metal-band fra Washington D.C i USA. Bandet ble dannet i 2005 og består av vokalist Spencer Sotelo, gitaristene Misha Mansoor, Mark Holcomb og Jake Bowen og trommeslageren Matt Halpern. Siden 2010 har de utgitt fem studioalbum, hvor det siste har tittelen Periphery III: Select Difficulty.

Historie 
Bandet ble dannet i 2005 da Misha Mansoor ble mer kjent for musikken sin på nettet, blant annet på siden Soundclick, i tillegg til at han produserte sin egen musikk. Han spilte i begynnelsen både gitar og trommer, men senere fant han medlemmer slik at han kunne spille gitar fast i bandet. 20. april 2010 ble Periphery utgitt og kom på 128. plass på Billboard Top 200.

Referanser

Eksterne lenker 
 

Progressiv metal-band
Musikkgrupper fra USA
Fidget spinner

En Fidget-spinner er en slags stressnedsettende leke som tok hele verden med storm da den kom ut i april 2017. Den ble oppfunnet allerede i 1993, men tok ikke av før i 2017. Den simple ideen har grunnlag i et kulelager i midten med tre armer rundt, og finnes i alt fra plast til metall. 

Spinneren er mest populær blant unge, og blir stadig mer utbredt på skoler verden over. Mange skoler har valgt å forby dem i skoletiden grunnet stor distrahering blant elever, mens andre skoler tillater dem fordi de mener det hjelper for konsentrasjonen.

Leketøy
The Good The Bad and The Zugly

The Good The Bad and The Zugly er et norsk punkband fra Hadeland startet i 2011. Det består av medlemmene Eirik Melstrøm (gitar), Kim Skaug (gitar), Magne Vannebo (trommer), Lars Gulbrandsen (bass) og Ivar Nikolaisen (vokal). Bandet har blitt sammenlignet med Turboneger og Anal Babes. Bandet vant Spellemannprisen 2018 i klassen rock for Misanthropical House. De har dessuten blitt nominert til Spellemannprisen 2015 for Hadeland Hardcore og Spellemannprisen 2020 for Algorithm & Blues, begge i klassen rock.

Diskografi

Album 
Anti World Music, Fysisk Format, 2013
Hadeland Hardcore, Fysisk Format, 2015
The Worst Four Years ‎(Komp.), Fysisk Format, 2017
Misanthropical House, Fysisk Format, 2018
Algorithm & Blues, Fysisk Format, 2020
Research and Destroy, Fysisk Format, 2022

Singler og EP-er 
 «Sitter Fast I Hælvete», No Fucking Hippies, 2011
 «The Mormones - Heavy Metal Kid» / 140 MPH ‎(7"), Big Dipper Records, 2012
 «Göttemia - Oslo Theme» ‎(7", Ltd, Num, Whi), Drepe Mennesker Records, 2012
 «Brainbomb» / Killing Time ‎(7"), Fysisk Format, 2012

Referanser

Eksterne lenker 
 https://thegoodthebadandthezugly.bandcamp.com/

Punkrockgrupper
Norske musikkgrupper
Vinnere av Spellemannprisen
Arktitsjeskij Institut-øyene

Arktitsjeskij Institut-øyene (russisk Острова Арктического института) er en liten øygruppe med smale øyer dekket av tundra. De ligger i Karahavet, om lag 173 km nord for kysten av Sibir og 45 km sør for nærmeste øygruppe, Izvestij TSIK-øyene.

Avstanden mellom den nordlige og sørlige enden av øygruppen er 49,5 km og på det bredeste er den bare 21 km fra øst til vest. Den største av øyene heter Bolsjoj («Stor»).

Det er mye pakkis i havet omkring Arktitsjeskij Institut-øyene gjennom den lange vinteren, og klimaet er hardt. Også om sommeren har det vanligvis vært mange isflak i havet.

Øygruppen hører under Krasnojarsk kraj i Russland og er en del av Det store arktiske nasjonale naturreservatet, det største naturreservatet i Russland.

Arktitsjeskij Institut-øyene er oppkalt etter Det arktiske og antarktiske forskingsinstitutt i Sovjetunionen.

Øya Sidorova er oppkalt etter den sibirske handelsmannen og gullgruveeieren Mikhail K. Sidorov (1823–1887), som hadde en visjon om å utvikle handel langs Nordøstpassasjen.

Referanser

Litteratur 
 William Barr, Reinhard Krause og Peter-Michael Pawlik, The polar voyages of Captain Eduard Dallmann, whaler, trader, explorer 1830–96.

Eksterne lenker 
 Havis nær Arktitsjeskij Institut-øyene
 Naturreservatet

Øygrupper i Nordishavet
Øygrupper i Russland
Karahavet
Krasnojarsk krajs geografi
Reahpen

Reahpen (nordsamisk, norsk, ikke-offisiell navneform: Reppen) er ei grend i Nesseby kommune i Finnmark. Stedet ligger på sørsida av Varangerfjorden, ved munningen av Reppenelva, og rundt ti kilometer sørøst for kommunesenteret Varangerbotn. Reahpen inngår i grunnkretsen Vegnes, som også omfatter områdene ved indre del av Veidnesfjorden og hadde 22 innbyggere pr. 1. januar 2017.

Barnebokforfatteren Signe Iversen og hennes datter, vokalisten Agnete Johnsen, kommer fra Reahpen.

Referanser 

Bygder og grender i Troms og Finnmark
Bosetninger i Nesseby
Alexander Kluge

Alexander Kluge, født 14. februar 1932 i Halberstadt, tysk jurist, filmregissør, TV-produsent, forfatter og manusforfatter.

Biografi
Kluge var en av regissørene i Den nye tyske filmen som slo igjennom på 1960-tallet Vest-Tyskland.  

Han var en av medlemmene i Gruppe 47.

Filmer i utvalg
1966 : Anita G.
1968 : Artister i sirkuskuppelen: Rådløse
1969 : Willi Tobler und der Untergang der 6. Flotte (TV-film)
1973 : En slavinnes ekstrajobb
1974 : In Gefahr und größter Not bringt der Mittelweg den Tod
1976 : Den «sterke» Ferdinand
1978 : Deutschland im Herbst

Priser og utmerkelser 
 Gulløven 1968
 Schiller-Gedächtnispreis 2001
 Georg Büchner-prisen 2003
 Theodor-W.-Adorno-Preis 2009

Referanser

Eksterne lenker 
 

Tyske regissører
Tyskspråklige forfattere
Reiersdalen kraftverk

Reiersdalen kraftverk er et vannkraftverk i Drangedal kommune i Vestfold og Telemark.

Det er et elvekraftverk som utnytter et fall på 45 meter i Reiarsdalselva.

Installert effekt er 3,6 kW fra en peltonturbin. Årsproduksjon er 0,02 GWh.

Kraftverket eies og drives av lokal grunneier, for lokal kraftforsyning. Det er ikke koblet på nett.

Det er godkjent utbygging av to kraftverk til i vassdraget, men de vil ikke bli bygd.

Kilder
 
 NVE vannkraftdatabase
 Olav Norem

Mikrokraftverk i Vestfold og Telemark
Kraftverk i Drangedal
Kraftverk etablert i 1996
Andrea Pinamonti

Andrea Pinamonti (født 19. mai 1999) er en italiensk fotballspiller som spiller for , på lån fra FC Internazionale Milano.

Klubbkarriere
Pinamonti kom til Inter i 2013, hvor han først og fremst ble hentet for å spille på ungdomslaget. Han ble senere tatt opp til A-stallen og fikk fornyet kontrakten sin med Inter fram til 2021. Pinamonti fikk sin første offisielle kamp for Inter den 8. desember 2016, i en alder av 17 år, hvor han fra start spilte mot Sparta Praha i UEFA Europa League gruppespillet, en kamp som Inter vant 2-1. I Serie A fikk han sin første kamp den 12. februar 2017 mot Empoli på hjemmebanen til Internazionale, San Siro, en kamp som Inter vant komfortabelt 2-0. Pinamonti fullførte resten av sesongen hos Inter sitt ungdomslag, hvor han var med å hjelpe laget vinne seriegull i Primavera ligaen.

Landslagskarriere
Pinamonti har vært en del av det italienske ungdomslandslaget siden 2014, hvor han spilte på U15 laget, men spiller i dag på U19 laget.

Personlig liv
Pinamonti ble født i byen Clen, som ligger helt nord i Italia. Han har vært en supporter av Inter helt siden han var liten. Hans store idol er Mauro Icardi, som er Inters spiss og kaptein.

Referanser

Eksterne lenker
 
Internazionale profil
altomfotball.no profil
Goal.com 

Italienske fotballspillere
Fotballspillere for FC Internazionale Milano
Fotballspillere for Frosinone Calcio
Fotballspillere for Genoa CFC
Fotballspillere for Empoli FC
Fotballspillere for Sassuolo Calcio
Personer fra Cles
Mustafa Al-Saamah

Mustafa Kadhim Dagher Al-Saamah (født 29. november 1995) er en irakisk friidrettsutøver som konkurrerer i diskos. Hans fremste internasjonale meritt er gull under Islamic Solidarity Games 2017 og bronse under Det arabiske mesterskapet i friidrett 2015.

Hans personlige rekord på 60,69 ble satt i mai 2017, og er nasjonal rekord i Irak.

Idrettskarriere 
Al-Saamah vant diskos (1,75) under det Det arabiske juniormesterskapet i friidrett 2012. Året etter deltok han i det arabiske mesterskapet i friidrett 2013, og kom der på sjuendeplass.

Han vant diskos både under Det arabiske juniormesterskapet i friidrett 2014 og Juniorasiamesterskapet i 2014, og under Asian Games 2014 kom han på tiendeplass. Han fikk bronse under Det arabiske mesterskapet 2015, bak henholdsvis Essa Mohammed Al-Zankawi og Ahmed Mohamed Dheeb.

Den 16. mai 2017 satte Al-Saamah ny irakisk rekord i diskos da han vant Islamic Solidarity Games i Baku. Han kastet der 60,69 meter i sitt femte kast. Han kom på fjerdeplass under Asiamesterskapet i friidrett 2017, cirka en halv meter bak Vikas Gowda som fikk bronse.

Han representerte Irak under VM i friidrett 2017, men ble slått ut i forsøksheatet der han kastet 58,40 meter og fikk 27. beste resultat.

Referanser

Eksterne lenker 
 

Irakiske diskoskastere
Deltakere for Iran under VM i friidrett 2017
Vealøstårnet

Tårnet ble bygget i 1969 og er ca. 168 m høyt, betongdelen rager 110m, og er norges høyeste frittstående byggverk. Vealøs tårnet er sender for radio, tv og øvrig elektronisk kommunikasjon. I desember måned blir tårnet dekorert med lys til jul som et juletre. Tårnet ligger på toppen av Vealøs en fjelltopp på 498 moh ca 6km nordøst for Skien sentrum. Fjelltoppen er et populært turområde med 4 forskjellige veier opp til toppen. På toppen har man god utsikt i alle himmelretninger.

Tårn i Norge
Byggverk i Skien
Pernille Harder (fotballspiller)

Pernille Mosegaard Harder (født 15. november 1992) er en dansk profesjonell fotballspiller, og spiller angriper for Chelsea. Hun spiller også for Danmarks kvinnelandslag, og er blant topp ti av de som har scoret flest mål for landslaget. Hun ble som 23-årig utpekt til kaptein på landslaget. 

Hun var en del av Danmarks tropp til EM i fotball for kvinner 2013, hvor Danmark kom til semifinalen, og til EM i fotball for kvinner 2017, hvor Danmark vant sølv. Harder scoret det andre av Danmarks to mål i finalen, som Nederland vant 4-2. I 2016 vant hun Damallsvenskan med Linköpings FC, og i 2017 vant hun Bundesligaen med VfL Wolfsburg. 

Etter EM i fotball 2017 var hun en av tre nominerte til UEFAs hederspris som Europas beste kvinnelige fotballspiller, og noen dager senere var hun en av ti nominerte til FIFAs hederspris som verdens beste kvinnelige fotballspiller. 1. september 2020 kjøpte Chelsea henne ut av kontrakten med Wolfsburg for en overgangssum på  britiske pund.. Harder har signert for tre år.

Meritter 
Individuelt
 Årets fotballspiller i Tyskland (1): 2020

Referanser

Eksterne lenker 
 
 

Danske fotballspillere
Spillere under EM i fotball for kvinner 2017
Spillere under EM i fotball for kvinner 2022
Personer fra Ikast
Kjempepoppel

Kjempepoppel (Populus trichocarpa) er et løvfellende tre i vierfamilien.

Den blir opptil 50 m høy og er den største løvtrearten i vestlige Nord-Amerika. Barken er mørk grågrønn på unge trær, mens eldre trær har mørkegrå bark med grunne furer. Knoppene er klebrige med en sterk duft. Bladene er glinsende gulgrønne, langt tilspissede, 10–30 cm lange, fintannede, mørkegrønne på oversiden og hvite på undersiden. Bladstilken er lang, halvparten så lang som bladet, eller lengre. Den er som regel særbu med hann- og hunnblomster på ulike trær. Hantrærne har karmosinrøde rakler som er 8 cm lange og 1,5 cm tykke. Hunnblomstene er grønne, og frøene har hvitt ull.

Kjempepoppel danner store bestander på fuktig jord langs elver og vann, og den vokser som regel sammen med ulike pilearter. I kyststrøk kan den også vokse sammen med rødor, douglasgran, vestamerikansk hemlokk, kjempetuja, sitkagran, kjempeedelgran, oregonlønn, oregonask og flere bjørke- og kirsebærarter. I innlandet kan den vokse sammen med vestlig hvitfuru, gullfuru, coloradoedelgran, kjempelerk, fjelledelgran, kvitgran, engelmannsgran og amerikaosp.

Vanlige busker i undervegetasjonen er vinlønn, alaskakornell og andre kornellarter, nebbhassel, hyll, nutkabjørnebær, prydbringebær, skjermleddved, spirea og snøbær. Urter omfatter blant annet skogburkne, sneller, stornesle, svinerot, springfrø, trollurt, maigull, soleie, fredløs, maure, iris og arter i engkarse- og kvannslektene.

Arten er utbredt langs den nordamerikanske stillehavskysten fra Kodiakøya gjennom sørøstlige Alaska, Britisk Columbia, Washington, Oregon og nordlige California. Videre finnes den i fjellene lenger sør i California og i Baja California. Utbredelsen strekker seg langt inn i landet i Britisk Columbia, vestlige Alberta, vestlige Montana og nordlige Idaho. Spredte bestander finnes i sørøstlige Alberta, østlige Montana, vestlige Nord-Dakota, vestlige Wyoming, Utah og Nevada.

Kjempepoppel er plantet en del steder i Norge. Den sprer seg mest med rotskudd, men frøspredning er også påvist. Arten vurderes å ha begrenset invasjonspotensial og ingen kjent økologisk effekt, og i fremmedartslista har den status lav risiko.

Galleri

Litteratur

Eksterne lenker 
 

Poppelslekta
Grethe Bjørlo

Grethe Westergaard Bjørlo (født 9. mai 1932 i Ålesund) er en norsk lærer og politiker (Ap). Hun var fylkesordfører i Møre og Romsdal fra 1992 til 1995. Hun var medlem av Ålesund bystyre i en årrekke og var spesielt engasjert i helsepolitikk. Hun har også vært med i sentralstyret i Kommunenes Sentralforbund og i arbeidsutvalget der. I to perioder var hun vararepresentant til Stortinget, først i 1969-1973 og deretter fra 1997-2001. Hun var leder av styret for Statens edruskapsdirektorat 1987-1988 og for Rusmiddeldirektoratet 1989-1995. Hun var også medlem av Statoils bedriftsforsamling. Bjørlo trakk seg ut av politikken i 2007. 

Grethe Bjørlo er lærer av yrke og har arbeidet i ungdomsskolen i nesten 30 år.

Hun var gift med Bjørn Bjørlo (1924-2002) som var lokalpolitisk aktiv for Arbeiderpartiet. Blant annet satt han i Ålesund kommunestyre 1950-tallet og han var også leder for Ålesund Ap. De hadde to barn sammen.

Referanser

Eksterne lenker 
 

Fylkesordførere i Møre og Romsdal
Ap-politikere i Møre og Romsdal
Personer fra Ålesund kommune
Fylkesordførere fra Ap
Lokalpolitikere i Ålesund
Audiens (album)

Audiens er et album utgitt av kammerkoret Schola Cantorum i 2009. Albumet konsentrerer seg om ny nordisk kormusikk med et særskilt fokus på komponisten Bjørn Morten Christophersen. Are Sandbakken og Nordic Voices er gjesteartister på utvalgte spor. Koret ledes av Tone Bianca Sparre Dahl.

Sporliste 
 Eric Whitacre: Leonardo dreams of his flying machine (8:15)
 Torbjørn Dyrud: Snart kysser hun sin venn i rosenhagen (4:20)
 Bjørn Morten Christophersen: A Just-finishing Candle (4:56)
 Morten Lauridsen: Se per havervi, oime (4:45)
Bjørn Morten Christophersen: Audiens - det er ikke alltid like lett å være pave (m. Nordic Voices)
Jeg har mitt eget land (0:51)
Det lukter fugl (2:56)
Egentlig, hvis paven kunne velge (2:14)
Det er ikke alltid like lett å være pave (3:02)
Stadig oftere går paven ut til hunden (2:42)<p>
Bjørn Morten Christophersen: Etablisementets vært (2:49)
Eric Whitacre: Water Night (4:27)
Karin Rehnqvist: Bara du går över markerna (5:03)
Bjørn Morten Christophersen: Gjenfødelsen (m. Are Sandbakken) (10:10)

Produksjon 
 Produsent og lydtekniker - Morten Lindberg
 Produsent (spor 4 og 10) - Wolfgang Plagge
 Lydtekniker - Hans Petter L'Orange
 Assisterende lydtekniker - Ståle Hebæk Ødegården
 Redigering - Jørn Simenstad
 Mix og mastering - Morten Lindberg
 Grafisk design - Morten Lindberg

Eksterne lenker 
 Anmeldelse i Morgenbladet
 http://www.2l.no/pages/album/061.html Audiens på 2L

Musikkalbum fra 2009
Norske musikkalbum
Njoaskejohka

Njoaskejohka (nordsamisk) er ei elv i Nesseby og Sør-Varanger kommune i Finnmark. Den er ei av Reppenelvas tilløpselver og er 10,6 kilometer lang.

Njoaskejohka har utspring fra et tjern like sør for skaret Ásllatnjoaski, som har gitt navn til elva (njoaski – «fjellskar»). I Ásllatnjoaski, som ligger mellom fjellene Ođđagopoaivi i nord og Geahčoaivi i sør, renner elva gjennom flere små innsjøer. Den fortsetter deretter videre mot nordvest, gjennom et relativt flatt landskap med tynn bjørkeskog. Elva munner ut sørøst i Dierggejávri, bare 300 meter nordøst for munningen til Juggejohka.

Reppenelva-vassdraget ble i 1980 vernet mot kraftutbygging i Verneplan II for vassdrag.

Referanser 

Elver i Nesseby
Reppenelvvassdraget
IBM Personal Computer/AT

IBM Personal Computer AT, også kalt IBM AT og noen ganger PC AT eller PC/AT, var IBMs andre generasjons personlige datamaskin. Modellen ble lansert den 14. august 1984 og var konstruert omkring en 6 MHz 16-biter Intel 80286 mikroprosessor. Prisen var omkring $6000. Den hadde støtte for mellom 256 Kb og 16 Mb minne, hadde en harddisk på 20 Mb og ble solgt i over 100,000 enheter.

Navnet AT stod for Advanced Technology og ble valgt fordi datamaskinen tilbød mange forskjellige teknologier som var nye i personlige datamaskiner på denne tiden, deriblant den beskyttede modus i mikroprosessoren Intel 80286. IBM lanserte senere en 8 Mhz versjon av AT.

IBM AT ble levert sammen med operativsystemet PC-DOS 3.0. Senere ble også OS/2 1.x tilgjengelig, såvel som Unix-avartene PC/IX 1.1 og IBM/SCO Xenix.

IBM avsluttet produksjonen av IBM AT den 2. april 1987.

Referanser

Eksterne lenker
 Cover story: IBM brings out the big guns, PC Mag 13 Nov 1984, pp. 117–133
 Wiki entry for PC AT at the Vintage Computer Forums 
 Historycorner.de - The IBM PC AT (IBM 5170) tysk
 IBM 5170 information at www.minuszerodegrees.net

IBM personlige datamaskiner
IT-relaterte introduksjoner i 1984
Produktavviklinger i 1987
1984 i USA
1987 i USA
VM i bryting 1975

VM i bryting 1975 (verdensmesterskapet i bryting) ble arrangert i Minsk i Sovjetunionen i 1975.

Medaljevinnere

Fri stil menn

Gresk-romersk stil menn

Referanser 

VM i bryting
Internasjonale mesterskap i Sovjetunionen
Internasjonale mesterskap i Hviterussland
Internasjonale mesterskap i 1975
1975 i Sovjetunionen
Sport i Minsk
Bryting i Belarus
Bryting i 1975
1970-årene i Belarus
Kartuzy

Kartuzy er en by i Pommerske voivodskap nord i Polen.  Byen har en befolkning på 14 826 (2015).

Referanser

Eksterne lenker 
 

Byer i det pommerske voivodskap
Deus Ex: Mankind Divided

Deus Ex: Mankind Divided er et rollespill og førstepersonsskytespill satt i en futuristisk verden. Spillet ble utviklet og utgitt til en del plattformer, som Playstation 4, Xbox One, Microsoft Windows og Linux. Deus Ex: Mankind Divided er oppfølgeren til Deus Ex: Human Revolution.

Oppbygning 
Deus Ex: Mankind Divided er et episodisk spill, som tar deg gjennom diverse futuristiske områder i et dystopisk samfunn. Gjennom spillet blir du utstyrt med mange forskjellige våpen og redskaper, som lar deg utføre de forskjellige oppdragene du får, og områdene du utforsker på utallige mange måter.

Handling 
Deus Ex: Mankind Divided forteller om livet til Interpol agent Adam Jensen, mens han undersøker terroristhandlinger i Dubai. Videre avdekker han at terroristene i Dubai er del av en større opprørsgruppe bestående av kybernetisk forsterkede mennesker. Adam reiser videre til Tsjekkia, der han avslører terroristgruppen sin hensikt med angrepene de utførte.

Referanser

Eksterne lenker 
 

PlayStation 4-spill
Xbox One-spill
Windows-spill
Videospill fra 2016
Videospill utviklet i Storbritannia
Videospill utviklet i Canada